*Lēmuma projekts*

*satur ierobežotas pieejamības informāciju (vārds, uzvārds,*

*personas kods)*

**Par īpašuma iegādi**

Izskatot [..] 05.12.2024. iesniegumu, kas saņemts Alūksnes novada pašvaldībā 05.12.2024. un reģistrēts ar Nr. ANP/1-23/24/1050, par piedāvājumu pašvaldībai iegādāties nekustamo īpašumu ar kadastra Nr. 3601 022 3446, Dārza ielā 22, Alūksnē, Alūksnes novadā, ņemot vērā:

Rīgas apgabaltiesas zvērināta notāra Hermaņa VIDŽUPA 2024. gada 29. novembrī izdoto Mantojuma apliecību (akts par pēdējās gribas rīkojuma akta stāšanos likumīgā spēkā) reģistra Nr.1933, ar kuru [..], personas kods [..], ir pieņēmis mantojuma atstājējas [..], personas kods [..], ar testamentu novēlēto, zemesgrāmatā neierakstīto nekustamo īpašumu ar kadastra Nr. 3601 022 3446, Dārza ielā 22, Alūksnē, Alūksnes novadā,

ka uz zemes vienības ar kadastra apzīmējumu 3601 022 3446, Dārza ielā 22, Alūksnē, Alūksnes novadā, ar kopējo platību 2286 m², atrodas Alūksnes novada pašvaldībai piederošas ēkas ar kadastra apzīmējumiem 3601 022 3446 001 un 3601 022 3446 002,

[..], personas kods [..], 29.11.2024. ar Speciālpilnvaru (apliecinājis Rīgas apgabaltiesas zvērināts notārs Hermanis VIDŽUPS) reģistra Nr.1929, pilnvaro Alūksnes novada pašvaldību veikt visas nepieciešamās darbības nekustamā īpašuma Dārza ielā 22, Alūksnē, Alūksnes novadā, kadastra Nr. 3601 022 3446, reģistrēšanai zemesgrāmatā uz viņa vārda un slēgt darījumus, kas saistīti ar īpašuma iegūšanu un atsavināšanu, izdevumus sedzot no pirkuma maksas,

pamatojoties uz Pašvaldību likuma 4. panta pirmās daļas 2., 9. punktu, 10. panta pirmās daļas 16. punktu, Likuma par budžetu un finanšu vadību 41.1panta pirmās daļas 2. un 5. punktu, Alūksnes novada pašvaldības domes 29.02.2024. noteikumu Nr.1/2024 “Par pašvaldības mantas atsavināšanas izdevumiem un rīcību ar iegūtajiem līdzekļiem” 6. punktu,

1. Iegādāties pirkuma ceļā no [..], personas kods [..], nekustamo īpašumu ar kadastra Nr. 3601 022 3446, Dārza ielā 22, Alūksnē, Alūksnes novadā, ar kopējo platību 2286 m², uz kuras atrodas Alūksnes novada pašvaldībai piederošas ēkas ar kadastra apzīmējumiem 3601 022 3446 001, 3601 022 3446 002.
2. Izdalīt no atsavināšanas procesā iegūtiem līdzekļiem finansējumu 4549,00 EUR (četri tūkstoši pieci simti četrdesmit deviņu *euro*)apmērā lēmuma 1.punktā norādītā nekustamā īpašuma iegādes izdevumu segšanai.
3. Izdevumus nekustamā īpašuma Dārza ielā 22, Alūksnē, Alūksnes novadā, kadastra Nr. 3601 022 3446, reģistrēšanai zemesgrāmatā uz [..], personas kods [..], vārda segt no pirkuma maksas.
4. Piedāvātā pirkuma summa ir samērīga ar tirgus cenu un nekustamā īpašuma Dārza ielā 22 Alūksnē, Alūksnes novadā kadastrālo vērtību 4549,00 EUR (četri tūkstoši pieci simti četrdesmit deviņi *euro).*
5. Finansējumu attiecināt uz 066017 uzskaites dimensijas kodu - Alūksnes novada pašvaldības nekustamo īpašumu uzturēšana.
6. Alūksnes novada pašvaldības Centrālās administrācijas Finanšu nodaļai nodrošināt iepriekšminēto līdzekļu iekļaušanu Alūksnes novada pašvaldības budžeta 2025.gadam projektā.
7. Lēmums stājas spēkā ar tā pieņemšanu.